Онтон Пёдор

Онтон Пёдор (; 1886-1937) – коми отир понда пессись, велöтись, небöг лэдзись, перем коми кыв вылö вуджöтісь, редактор.

Олантуй

Чужис Перем губерния Совкар уездісь Йöг волосьын, Поносова грездас. 1906’ восянь уджаліс велöтісьöн Вылісь Юсьваын да Йӧгын. 

Дöсмуись медодзза война коста  сар армияын, вöлі унтер-офицер.

1919’ годö велöтіс Мелюкинісь школаын. Вöлі виль коми гижöт аркмöтіссез коласын. Пессис öтласа Коми Республика понда. Этасянь сійö 1921’ годö арестуйтлöмась. 1920’ годдэзö юраліс Кудымкар районоын. Сы кипод увтын осьтöмась школаэз Патрукын, Мелюкинын, Девинын. Сёрöнжык велöтіс коми кыв сьöрті педтехникумын, уджаліс Перем коми небöг лэдзанын. 

Онтон Пёдор йöзöтіс ассис кывбур медодзаа перем коми  «Горадзуль» (1923) да лöсьöтіс меодзза самоучитель перем коми кыв сьöрті (1935). 

Советтэза Союзын ыджыт террор коста сійö кутісö, мыждісö да 25.09.1937 вийисö. Нимсö сöстöмтöмась 1956’ юль 12’ лунö.

Небöггез
Онтон Пёдор лэдзис велöтчан да велöтан методика сьöрті небöггез:

Тупицын Ф.А., Мехоношин П.Г., Зубов С.Ф. Челядьлö велöтчан лисбок. Кудымкар, 1932
Тупицын Ф.А. Культармеечлö. Кыдз велöтны грамотаö гырысь отирöс. Кудымкар, 1933
Тупицын Ф.А. Самоучитель коми-пермяцкого языка. Кудымкар, 1935.
Тупицын Ф.А., Тупицына А.П. Буквар. Грамота школаэз понда. Кудымкар, 1935
Тупицын Ф.А. Орфография да грамматика упражненнёэза сборник. Часть I. Начальнöй школа понда 1 да 2 классэзлö. Кудымкар, 1936

Вуджöтöм
Небöг лэдзанын уджалікö Онтон Пёдор öддьöн уна вуджöтіс коми кыв вылö роч кыв вылісь. Сылöн вуджöтöмöсь:

Афиногенов А. Ойвож. Кудымкар, 193?.
Мизандронцов Л., Циновский Л. Порсь понда. Сизим картина комедия. Кудымкар, 1931 (вуджöтöм öтлаын А.П. Тупицынакöт)
Ильинский Ф. Кандидат. Пьеса. Кудымкар, 1931 (вуджöтöм öтлаын А.П. Тупицынакöт)
Копейкин С.К. Кирпич керöм. Кудымкар, 1934
Горкий М. Челядь кад. Кудымкар, 1934
Матвеев Г. Дипломаттэз. Пьеса. Кудымкар, 1934
Толстой Л.Н. Бал бöрын. Кудымкар, 1934
Горкий М. Менам университеттэз. Кудымкар, 1934
Робертс Ч. Ва увтын керкуок. Кудымкар, 1934
Глебов А. Ыджыт вын. ( Куимторъя пъеса ). Кудымкар, 1934
Тургенев И.С. Сьылiссез. Кудымкар, 1934
Авдеенко А. Ме радейта. Кудымкар, 1935
Арсеньев В. Дерсу Узала. Кудымкар, 1935
Робертс Ч. Вöралiсь капканын. Кудымкар, 1935
Тургенев И.С. Сьылiссез да Бирюк. Кудымкар, 1935
Ионин И.А. Коклюш. Кудымкар, 1935
Горкий М. Артамоноввезлöн дело. Кудымкар, 1936

Асторья олан
Иньыс Тупицына (Копылова) Акилина Петровна – коми велöтісь да методист.

Öшмöссэз
Коньшин А.Е.. История коми-пермяцкого народа. Книга первая. 1917-1940 гг. Кудымкар, 2004. ISBN 5-900894-22-3

Категория: Коми история
Категория: Коми отир